**MathFest 2019.**

**5. festival matematike Krapinsko-zagorske županije**

|  |  |
| --- | --- |
| **Kada** | **17. 4. 2019**. (srijeda) ; (9:00 – 16:00) |
| **Gdje** | Hotel Well, Terme Tuhelj |
| **Zašto** | popularizacija matematike i timskog rada |
| **Uzrast** | 3. – 8. r. |
| **Način provedbe** | po kategorijama:  kategorija *math43* (3. i 4. razred zajedno)  kategorija *math65* (5. i 6. razred zajedno)  kategorija *math87* (7. i 8. razred zajedno) |
| **Zadaci** | 40 zadataka – 90 minuta (kategorija *math43* - 32 zadatka) |
| **Propozicije** | Pravila u prilogu |
| **Kotizacija** | 120,00 kn po ekipi (škola/centar izvrsnosti može prijaviti više ekipa) |
| **Prijave** | **do 25. 3. 2019**. |
| **Način prijave** | Online prijavnica: <http://matzsv.weebly.com/festivali.html> |
| **Organizator** | **Udruga MathKaj – Matematičko društvo Krapinsko-zagorske županije** |
| **Organizacijski odbor** | Vesna Kunštek, Dragica Šalković, Tanja Turk, Andreja Drašković, Viktorija Dimec Bračun, Silva Županić, Klara Golubić i Ančica Slaviček |
| **Sudionici** | osnovne škole, Centri izvrsnosti |
| **Plaćanje je isključivo uplatnicom. Primjer uplatnice potražite na našim mrežnim stranicama.** | |
| **Učenici moraju sa sobom donijeti Suglasnost potpisanu od strane roditelja/skrbnika (primjer Suglasnosti nalazi se na našim mrežnim stranicama)** | |
| **Satnica (okvirna):** 9:00 – 9:30 – dolazak ekipa, prijava na Info pultu  9:30 – 9:50 – pozdravna riječ organizatora i gostiju  10:00 – 11:30 – natjecanje  14:00 – objava poretka  15:00 – proglašenje najboljih i zatvaranje festivala | |
| * učenici će moći nakon natjecanja sudjelovati u radionicama ili društvenim igrama, a za mentore je osigurano predavanje * za učenike i mentore osiguran je besplatan obrok | |

Sve dodatne informacije možete dobiti od predsjednice udruge, dopredsjednice udruge ili tajnice udruge:

Ančica Slaviček: [ancica.slavicek@gmail.com](mailto:ancica.slavicek@gmail.com) (mob: 099 572 11 76)

Dragica Šalković: <dragica.salkovic@optinet.hr> (mob: 091 887 57 15)

Tanja Turk: <tanja.turk77@gmail.com> (mob: 091 579 26 56)

**Pravila MathFesta Krapinsko-zagorske županije**

Ekipu predstavljaju najviše 4 učenika osnovne škole.

**Kategorija *math43*:** u svakoj ekipi mogu biti najviše dva učenika četvrtog razreda. Preostali učenici moraju biti iz 3. razreda. Uključuje gradivo prethodnih razreda te gradivo četvrtog razreda osim površine kvadrata I pravokutnika te obujma kocke i kvadra.

**Kategorija *math65*:** u svakoj ekipi mogu biti najviše dva učenika šestog razreda. Preostali učenici moraju biti iz 5. razreda. Uključuje gradivo prethodnih razreda te gradivo šestog razreda osim četverokuta i linearnih jednadžbi s jednom nepoznanicom.

**Kategorija *math87*:** u svakoj ekipi mogu biti najviše dva učenika osmog razreda. Preostali učenici moraju biti iz 7. razreda. Uključuje cjelokupno gradivo osnovne škole iz matematike osim oblih geometrijskih tijela (valjak, kugla, stožac ), te preslikavanja ravnine (translacija, centralna simetrija, rotacija).

Ukupno vrijeme natjecanja je 90 minuta. Sveukupno ima 40 zadataka (za kategoriju *math43* - 32 zadatka).

Zadaci će biti podijeljeni u dvije kategorije: prvih 25 bit će „lakši“, dok će ostalih 15 biti “teži“ (u kategoriji *math43*  „težih“ će biti 12). Svaka ekipa starta s 55 bodova (kategorija *math43 s* 44 boda).

Na listiću za odgovore upisuje se samo jedan odgovor, tj. slovo ispred točnog odgovora (A, B, C, D ili E).

Za točno rješenje „lakšeg“ zadatka dobivaju se 4 boda, a za netočno rješenje oduzima se 1 bod. Za točno rješenje „težeg“ zadatka dobiva se 8 bodova, a za netočno rješenje oduzimaju se 2 boda. Ako se ne ponudi rješenje ili se ponudi više od jednog odgovora ili nije jasno što je ponuđeno, dobiva se 0 bodova. Pogrješno upisano rješenje može se ispraviti tako da se prekriži i pored njega upiše drugo rješenje.

**Svaka ekipa moći će jedan od zadataka zamijeniti yoker (logičkim) zadatkom, za koji vrijede ista pravila kao i za zadatak koji je zamijenjen.**

Džepno računalo nije dozvoljeno, niti je dozvoljena upotreba matematičkih formula. Geometrijski pribor je dozvoljen, ali bez napisanih ili otisnutih formula.

Ako dvije ekipe imaju jednak broj bodova bolje mjesto zauzet će ona ekipa koja je osvojila više bodova u težoj skupini zadataka.

Ako neki član ekipe ne može pristupiti natjecanju, na njegovo mjesto može doći drugi učenik, ali o tome treba obavijestiti Organizacijski odbor.

Svaka ekipa treba izabrati jednu osobu, predstavnika, koji će na početku natjecanja dobiti za svoju ekipu prijavni obrazac, zadatke, listić za odgovore i prazne listove za rješavanje. Na kraju natjecanja predstavnik ekipe predati će u zatvorenoj kuverti komisiji prijavni obrazac, listić za odgovore te listove na kojima se rješavalo.

Ekipe imaju pravo žalbe u roku od 30 minuta nakon privremene objave rezultata. Žalba se razmatra koristeći dokumentaciju koju je ekipa predala.

Organizator zadržava pravo izmjene Pravila, a u tom slučaju ćete biti pravodobno obaviješteni.

Tuhelj, 15. 9. 2018. Organizacijski odbor